**Sajtóközlemény**

**Cím:** Bölcsőde bővítés Tiszakécskén

**2020.12.02.**

Tiszakécske Város Önkormányzata Európai Uniós támogatás felhasználásával a Városi Óvodák és Bölcsőde intézmény, Bölcsőde épületének 24 férőhellyel, és 100 fős főzőkonyhával történő bővítését valósította meg Tiszakécskén.

A projekt a Széchenyi 2020 program keretében az Európai Regionális Fejlesztési Alapból és hazai központi költségvetési irányzatból, 361,030 millió forint vissza nem térítendő támogatásból valósul meg. A támogatás intenzitása 100 százalék.

Tiszakécske Város Önkormányzata, a BKMFÜ Bács-Kiskun Megyei Fejlesztési Ügynökség Nonprofit Kft-vel konzorciumban valósította meg Tiszakécskén, a TOP-1.4.1-19 számú, BÖLCSŐDEI FÉRŐHELYEK KIALAKÍTÁSA, BŐVÍTÉSE megnevezésű pályázati felhívás keretében támogatást kapott, TOP-1.4.1-19-BK1-2019-00008 számú, Bölcsőde bővítés Tiszakécskén című pályázatát.

Tiszakécske Város Önkormányzata a támogatási konstrukció lehetőségeit kihasználva a tulajdonában álló, és a Városi Óvodák és Bölcsőde Intézmény működtetésében lévő jelenleg 38 férőhellyel rendelkező Bölcsőde épületét 24 férőhellyel és 100 fős főzőkonyhával bővítette.

A beruházással az intézmény működési feltételeinek kedvezőbbé tételén, és befogadó kapacitásának növelésén keresztül elősegíti a kisgyermekes szülők foglalkoztathatóságát, új munkalehetőségeket teremt. Az infrastrukturális fejlesztés segítségével hosszú távon az önkormányzat csökkenti a bölcsődei ellátásra várakozók számát, kialakítja az egészséges és korszerű konyhatechnológiai feltételeket az intézmény ellátottjainak és dolgozóinak étkeztetéséhez. A tervezett épület kivitelezési munkálatai befejeződtek, a használatba vételi engedélyezési eljárás december hónapban megkezdődik.

A projektről bővebb információt a [www.tiszakecske.hu](http://www.tiszakecske.hu) oldalon olvashatnak.

**További információ kérhető:**

Tamás Zsolt sajtóreferens

Elérhetőség telefon: +3676441355, email: tamas.zsolt@tiszakecske.hu